Donada la base gremial de la Coronela de Barcelona, cada gremi tenia les seves pròpies banderes per al seu ús religiós-cerimonial, i de combat. Des del segle anterior, durant la Guerra dels Segadors, els gremis disposaven de banderes religioses i de guerra, en esclatar Guerra de Successió Espanyola els gremis barcelonins van renovar les seves banderes de guerra, que acompanyaven sempre a la companyia quan entrava en servei de guàrdia de portals i muralles de Barcelona. Aquestes banderes de guerra mesuraven uns 2 metres per costat, i estaven engalanades com les de l'Exèrcit Regular Austriacista: asta, llança, cordons, borles i, en alguns casos, guaspa. Quant al disseny, les havia de pintades i de cosides, lluint les armes de la confraria gremial sobre fons de color.